C. KAKOVOST VODE

1. 31983 L 0513: Direktiva Sveta 83/513/EGS z dne 26. septembra 1983 o mejnih vrednostih in ciljih kakovosti v zvezi z izpustom kadmija (UL L 291, 24.10.1983, str. 1), kakor je bila nazadnje spremenjena z:

- 31991 L 0692: Direktivo Sveta 91/692/EGS z dne 23.12.1991 (UL L 377, 31.12.1991, str. 48).

Z odstopanjem od člena 3 in Priloge I Direktive 83/513/EGS se mejne vrednosti za odvajanje kadmija v vode iz člena 1 Direktive Sveta 76/464/EGS o onesnaževanju pri odvajanju nekaterih nevarnih snovi v vodno okolje Skupnosti [6], na Malti do 31. decembra 2004 ne uporabljajo za izpust Ras il-Ħobż, do 31. decembra 2006 za izpust Iċ-Ċumnija in do 31. marca 2007 za izpust Wied Għammieq.

2. 31986 L 0280: Direktiva Sveta 86/280/EGS z dne 12. junija 1986 o mejnih vrednostih in ciljih kakovosti pri odvajanju nekaterih nevarnih snovi, vključenih v seznam I Priloge k Direktivi 76/464/EGS (UL L 181, 4.7.1986, str. 16), kakor je bila nazadnje spremenjena z:

- 31991 L 0692: Direktivo Sveta 91/692/EGS z dne 23.12.1991 (UL L 377, 31.12.1991, str. 48).

Z odstopanjem od člena 3 in Priloge II Direktive 86/280/EGS se mejna vrednost za odvajanje kloroforma v vode iz člena 1 Direktive Sveta 76/464/EGS o onesnaževanju pri odvajanju nekaterih nevarnih snovi v vodno okolje Skupnosti [6], na Malti do 30. septembra 2004 ne uporablja za elektrarni Marsa in Delimara, do 31. decembra 2004 za izpust Ras il-Ħobż, , do 31. decembra 2006 za izpust Iċ-Ċumnija in do 31. marca 2007 za izpust Wied Għammieq. Poleg tega se mejni vrednosti za odvajanje trikloroetilena in perkloroetilena na Malti ne uporabljata do 31. decembra 2004 za izpust Ras il-Ħobż, , do 31. decembra 2006 za izpust Iċ-Ċumnija in do 31. marca 2007 za izpust Wied Għhammieq.

3. 31991 L 0271: Direktiva Sveta 91/271/EGS z dne 21. maja 1991 o čiščenju komunalne odpadne vode (UL L 135, 30.5.1991, str. 40), kakor je bila spremenjena z:

- 31998 L 0015: Direktivo Komisije 98/15/ES z dne 27.2.1998 (UL L 67, 7.3.1998, str. 29).

(a) Z odstopanjem od člena 3 Direktive 91/271/EGS se do 31. oktobra 2006 zahteve za zbiranje komunalne odpadne vode v celoti ne uporabljajo na Malti v skladu z naslednjimi vmesnimi cilji:

- do pristopa se doseže upoštevanje direktive za območji Marsa in Gozo-Main, kar predstavlja 24 % skupne biološko razgradljive obremenitve;

- do 30. junija 2004 se doseže upoštevanje direktive za območje Malta-jug, kar predstavlja nadaljnjih 67 % skupne biološko razgradljive obremenitve;

- do 31. decembra 2005 se doseže upoštevanje direktive za Gharb in Nadur na otoku Gozo, kar predstavlja nadaljnji 1 % skupne biološko razgradljive obremenitve.

(b) Z odstopanjem od člena 4 Direktive 91/271/EGS se do 31. marca 2007 zahteve za čiščenje komunalne odpadne vode v celoti ne uporabljajo na Malti v skladu z naslednjimi vmesnimi cilji:

- do pristopa se doseže upoštevanje direktive za območje Marsa, kar predstavlja 19 % skupne biološko razgradljive obremenitve;

- do 31. oktobra 2004 se doseže upoštevanje direktive za Gozo-Main, kar predstavlja nadaljnjih 5 % skupne biološko razgradljive obremenitve;

- do 31. decembra 2005 se doseže upoštevanje direktive za Gharb in Nadur na otoku Gozo, kar predstavlja nadaljnji 1 % skupne biološko razgradljive obremenitve;

- do 31. oktobra 2006 se doseže upoštevanje direktive za Malta-sever, kar predstavlja nadaljnjih 8 % skupne biološko razgradljive obremenitve.

4. 31998 L 0083: Direktiva Sveta 98/83/ES z dne 3. novembra 1998 o kakovosti vode, namenjene za prehrano ljudi (UL L 330, 5.12.1998, str. 32).

Z odstopanjem od členov 5(2) in 8 ter dela B Priloge I Direktive 98/83/ES se do 31. decembra 2005 na Malti ne uporabljata vrednosti parametrov fluorid in nitrat.

[6] UL L 29, 18.5.1976, str. 23. Direktiva, kakor je bila nazadnje spremenjena z Direktivo 2000/60/ES Evropskega parlamenta in Sveta (UL L 327, 22.12.2000, str. 1).

--------------------------------------------------